Já , ég veit . Jólin eru búin og gott betur en það , en það er bara svona veður í dag að ég tók fram þessar tvær sem lúrðu í jólapakkaflóðinu og mér hefur ekki gefist tími til að lesa vel og vandlega . Ég byrjaði á því að taka fram At the end of the line eftir hinn velska George Barron . Nú ætla ég að leyfa mér að sletta ; My , Oh , My . Þessi bók er alveg hreint frábær lesning , hreint augnayndi og hafsjór fróðleiks fyrir þá sem unna klassískum votflugum í vatnaveiði . Fyrir utan það að George er afskaplega lunkinn hnýtari , þá hefur hann þá gáfu að geta sagt létt og lipurt frá upplifun sinni og reynslu . Ég mæli eindregið með þessari bók , gullmoli . Eins og ég nefndi , þá er í bókinni að finna hafsjó fróðleiks um vatnaveiði og þá er nú ekki verra að hafa Veiðikortabæklinginn við höndina , fletta upp völdum vötnum og máta í huganum hvar , hver fluga gæti virkað . Enn hef ég ekki fundið það vatn sem þessar flugur ættu ekki samlegð með , hvað þá flugu sem ætti ekki virkar í þessum vötnum . Það verður notalegur laugardagur í kotinu í dag og hugurinn fyllist tilhlökkun fyrir næsta sumri .